《门以内溪为之界不可不桥桥加以亭岐山隐现眺望宜焉》
明代·郭之奇

一溪初入处，白云补空明。中有丘壑性，烟霞忽已盈。

佳期如可丘，筑室水中迎。荷盖依木末，桃津隔世程。

远望来荒忽，馀心出杜蘅。索胜思前步，贪幽聊止情。

孺歌呼小听，客笑待三成。料理古人意，临流百虑清。

滴沥风林响，还依晚涧萦。退寻川上理，何必远畦瀛。

作者简介：郭之奇（1607年－1662年），字仲常，号菽子，又号正夫、玉溪。广东揭阳县榕城东门（今广东揭阳市榕城区）人。为南明大臣，历任南明文渊阁大学士加太子太保（相当宰相）兼吏部尚书、兵部尚书，率军转战闽粤滇黔抗清，于顺治十八年（1661年）在广西桂林为清将韦永福所俘，翌年殉国。清乾隆四十一年（1776年）追谥忠节。